Ontmoet ons aanbieders | Nuuspod
Stigter en redakteur
Izak du Plessis is 'n bekroonde radiojoernalis, skrywer en televisie-aanbieder.
Hy het in 2012 by die span van Monitor en Spektrum, wat op RSG uitgesaai word, aangesluit, aanvanklik as nuusskrywer en later as sosiale mediakoördineerder vir die twee programme. Later het hy ook die twee programme, sowel as Naweekaktueel en Kommentaar aangebied. Hy het ook ondervinding as redakteur van die programme.
In die tyd het hy verskeie toekennings vir sy werk ontvang.
2015 – ATKV Mediaveertjie
2016 – Vodacom Joernalis van die jaar
2017 – ATKV Mediaveertjie
2018 – ATKV Mediaveertjie
2019 – ATKV Mediaveertjie
2020 – SA Radio Awards
Izak is 'n skrywer wat al verskeie koerantrubrieke, kortverhale, gedigte en tydskrifartikels gepubliseer het. Hy het ook twee boeke geskryf:
1. Boereverneukers: Afrikaanse swendelaars, swierbolle en swerkaters (Penguin)
2. Ralph Haynes: Godfather van die Wes-Rand (Penguin)
In 2017 keur ViaTV 'n voorstel goed dat die boek Boereverneukers as televisiereeks vervaardig word, met Izak as aanbieder. Die reeks was baie gewild met net meer as 1,8 miljoen kykers. Die tweede reeks is in 2021 uitgesaai.
Izak het in Maart 2020 begin om gestalte te gee aan Nuuspod, die tuiste van Afrikaanse stories agter die nuus.